AlexejDobrolubov/national_council_slovak_2010 huggingface dataset:
12. schôdza NR SR - 4.deň - B. popoludní
Dátum: 2020-09-22
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

228. Miro, ja sa ti chcem poďakovať, pretože ešte stále nie je bežné, aby lekári nabrali odvahu a jasne mnohí povedali to, čo si o tom povinnom očkovaní myslia. Ty ako primár interného oddelenia špičkovej Vojenskej nemocnice v Ružomberku jednoducho môžeš byť príkladom pre tých doktorov, že mnohí naberú odvahu a povedia, áno, povedia tým rodičom, áno, nenúťte, teda nemusíte očkovať tie deti, ja vás nebudem hlásiť, ja vás jednoducho nebudem nútiť, je to vaše dieťa, ja sa oňho budem starať naplno, ako budem vedieť. Som pediater, je to moja povinnosť aj bez toho, aby som vás nútil to dieťa zaočkovať. Ja si veľmi vážim túto tvoju odvahu a je to super, že takého poslanca, takého kvalitného poslanca sme do tohto parlamentu doniesli práve my. Čiže, Miro, ďakujem pekne.
12. schôdza NR SR - 4.deň - B. popoludní
Dátum: 2020-09-22
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

214. Kolegom ďakujem za reakcie a trošku na pána Šefčíka. Pán Šefčík, vy keď rozprávate niečo pri pulte, ja na váš nevykrikujem z pléna. Ja na vás nevykrikujem z pléna, nech rozprávate čokoľvek. Ak ma má niekto upozorniť, tak ma môže upozorniť predsedajúci schôdze, ale nie vy. (Reakcia z pléna a zaznievanie gongu.) Prerušenie vystúpenia predsedajúcim. Grendel, Gábor, podpredseda NR SR 215. Pán poslanec Šefčík, poprosím vás, aby ste nevykrikoval. Ďakujem. (Smiech v sále.) Kotleba, Marian, poslanec NR SR 216. Pán kolega, vám asi očkovanie na COVID nepomôže. Vy by ste možno nejaké tabletky si mohli nasadiť. Ale ja na vás nevykrikujem. Vy ste sa ani teraz neudržali, ale ja vám chcem povedať, pán kolega, že pred tým,, ako niečo nabudúce poviete, tak si, prosím vás, aspoň prečítajte rokovací poriadok Národnej rady, dobre, pretože telefonovanie je explicitné porušenie rokovacieho poriadku Národnej rady, ale nosenie rúška alebo nenosenie rúška, to porušenie rokovacieho poriadku nie je, dobre, takže keď už sa chcete o tomto baviť. Dobre? A keď už sme pri tých rúškach a vám na tom tak záleží. Tak keď si kúpite celé balenie rúška, tam máte na tom návode jeden taký papierik a na ňom je napísané, že rúško nechráni proti vírusom. Tak si to, prosím vás, pozrite a potom tu nabudúce nemajte takéto extázy, lebo zbytočne sa zhadzujete. Ďakujem pekne.
12. schôdza NR SR - 4.deň - B. popoludní
Dátum: 2020-09-22
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

126. Milan, ja ťa len chcem podporiť v takej jednej veci, že možno to koaliční kolegovia, niektorí nevedia, ale napríklad v Taliansku je legislatíva nastavená tak, že keď taliansky parlament vykoná zmenu ústavy, tak túto zmenu ústavy musí vždy odobriť celonárodné referendum, aby sa všetci občania k tomu museli vyjadriť, toto by bola zaujímavá myšlienka spraviť aj u nás, ale vidíme, že tí, ktorí rozprávali o demokracii pred voľbami, asi zjavne budú mať dnes s referendom ako s najvyšším inštitútom demokracie veľký problém.
12. schôdza NR SR - 3.deň - A. dopoludnia
Dátum: 2020-09-18
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

34. Pán kolega, ja sa chcem iba spýtať, že či som to nepochopil alebo či to ste nejako inak mysleli, že vlastne v rámci nejakej politickej debaty, politickej diskusie predvolebnej by ten zástupca nejakej národnostnej menšiny mal rozprávať tým menšinovým jazykom, či som to správne pochopil. Lebo ja si to neviem potom predstaviť, že bude tam tá diskusia a bude tam povedzme iný politik, ktorý nebude rozumieť tomu menšinovému jazyku, a že teda či jemu sa to má tlmočiť alebo že ako to bude, lebo neviem si to celkom živo predstaviť. Takže také vysvetlenie poprosím. Ďakujem.
12. schôdza NR SR - 1.deň - B. popoludní
Dátum: 2020-09-16
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

151. Miňo, tento chaos alebo túto diskrimináciu ohľadom minimálnej mzdy, v podstate dá sa to nejako dešifrovať ako jeden z príznakov toho, že súčasná vláda je nielen v chaose, ale je úplne, úplne protiľudsky a proti obyvateľom zameraná. Pretože na jednej strane je to, čo si hovoril ty, na druhej strane vidíme, že stále pokračujú neskutočne štedré dotácie pre pochybné, protislovenské, protinárodné, protikresťanské mimovládky, ktoré podľa vyjadrenia politikov, ktorí dnes sú vo vládnych funkciách a v minulom volebnom období o tieto funkcie bojovali, ktoré mali byť jednoducho dávno zastavené, dávno orezané, zrazu vláda na to nemá odvahu. Ďalej ideme podporovať za peniaze daňových poplatníkov štátny prevrat v Bielorusku, ideme posielať vojakov do Mali a na iné zahraničné misie, jednoducho na všetky možné aktivity, ktoré nesúvisia so životom ľudí, ktoré nijakým spôsobom život ľudí na Slovensku nezlepšia, na to peniaze sú. Ale keď sa majú dať peniaze ľuďom, keď sa má podporiť niečo, čo by reálne slovenských obyvateľov aspoň trošku v tej COVID kríze, COVID panike pozdvihlo, tak to nie, to nie, to je problém. Čiže tu ani tak nejde o samotnú tú minimálnu mzdu, ale ako, ako o celkové nastavenie vlády a, žiaľ, tým pádom aj celého štátu, ktorý sa ukazuje, že to nastavenie je naozaj veľmi, veľmi zaujímavé, pretože tí, ktorí kričali napríklad aj o Pente v minulom volebnom období, dnes funkcionárov Penty inštalujú do tých najvyšších manažérskych štátnych funkcií.
10. schôdza NR SR - 1.deň - C. noc
Dátum: 2020-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

160. Milan, ja si myslím, že mnohí nestíhali tvojmu tempu, vymysleli si schôdzu, aby sa rokovalo v podstate do skončenia, a potom, potom nevládzu. Ale spomínal si nové ministerstvo, tak keď Angelika mohla byť markíza, prečo by Veronika nemohla byť ministerka, to je asi, to je asi jej kvalifikácia. A s tými bankami, s tými bankami si, myslím, veľmi dobre trafil klinček po hlavičke, lebo to je skutočná vizitka tejto vlády. Služba bankám. Likvidácia výhod pre ľudí a služba bankám. A to, že si to trafil, svedčila aj reakcia tuná kolegov zo SaS-ky, ktorí proste nevedeli vydržať na svojich miestach, čiže asi, asi tam niečo na tom pravdy bolo. (Reakcie z pléna.) Škoda, škoda, škoda v dnešnej debate, kde my sme nejako sa nezapájali ani sme v podstate na toho Matoviča nejako neútočili, škoda, že sám premiér tomu dal tú nízku úroveň tým, že počas debaty o jeho odvolávaní odišiel do Trnavy, že odišiel do Trnavy, a ukázal, ako má úplne na háku, keď to musím tak povedať, celý parlament, všetkých poslancov, a že v podstate poslanci sa tu môžu medzi sebou hádať, handrkovať, rozprávať, jedny argumenty, druhé argumenty, jemu to je jedno, on ide spinkať do Trnavy. Toto je to zrkadlo úrovne, ktorú dnes nie poslanci, ale sám premiér, sám premiér dal tomu, ako to vníma a akú úroveň aj podľa neho má parlament a myslím, že to, čo si zhrnul v tých desiatich minútach, je len oprávnenou reakciou na jeho správanie počas dnešnej schôdze. A či sa to niekomu páči alebo, s tým my už neurobíme nič, ale také sú jednoducho tie fakty.
10. schôdza NR SR - 1.deň - C. noc
Dátum: 2020-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

136. Vážená pani poslankyňa, ja si vážim, aj keď je taká neskorá, alebo teda skorá hodina, váš úprimný prejav, ktorý obsahoval takú, také, povedal by som, odvážne, ale pravdivé konštatovanie. A o to viac si to vážim, že to bolo z úst koaličnej poslankyne. Bolo tam takto na záver, by som povedal, dnešného rokovania taký kus naozaj jemne podanej pravdy. A v tejto chvíli skutočne sa môžem za váš prejav iba poďakovať a vyjadriť nádej, že tieto prejavy zo strany koaličných poslancov nie sú posledné a tá pravda sa jednoducho bude ukazovať tomu Slovensku, aj keď možno niekedy v tom výsledku a v tom hlasovaní sa to ešte neprejaví, ale aspoň to tu v parlamente zaznie. Takže, vážená pani poslankyňa, ešte raz ďakujem.
23. schôdza NR SR - 2.deň - B. popoludní
Dátum: 2021-01-27
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

106. Ďakujem veľmi pekne. Pán Blanár, hovorili ste dlho, bol to taký pokus o kulantný prejav, kde ste v podstate aj dali za pravdu aj nie, niečo, že medzi áno a nie to bolo, ale len pár drobností. Čo sa týka Cypru. Prosím, ten konflikt, ktorý tu stále spomínate, Cyprus nie je členom členskou krajinou NATO. To napätie, ktoré je medzi Gréckom a Tureckom je všetkým všeobecne známe, ale za celú históriu NATO, za tých vyše 70 rokov ani jedna členská krajina, členská krajina NATO nebola napadnutá inou krajinou a nebol ani konflikt a neuskutočnil sa ani konflikt medzi členskými krajinami NATO. To je holý fakt. Rusko a demokracia. Opýtajte sa, prosím vás, Navaľného alebo iných oponentov režimu, ktorí zmizli alebo boli zavraždení, čo si oni myslia o ruskej demokracie Multilateralizmus, áno, veď to je základným parametrom pre našu stabilitu a tak ďalej. Veď to nebudem ďalej rozvíjať, súhlasím. Spojené štáty a chyby, ale veď ja som to tu povedal, to znamená, že my si uvedomujeme to, že Spojené štáty nie sú bezchybné, ale to neznamená, že si neuvedomuje ich prínos pre nás a vôbec pre medzinárodné spoločenstvo. A čo sa týka tej bezpečnostnej stratégie a bod, ktorý tam vytýkate, veď ale tá bezpečnostná stratégia presahuje jedno volebné obdobie minimálne. A tá posledná trvala 15 či 16 rokov, tak prosím vás pekne aj ten dlhodobý plán má nejaké dlhšie obdobie, takže toto vytýkať je len politikárčenie. Ja už to asi nestihnem, ale čo sa týka toho vášho návrhu, ako vy máte akože právo vrátiť tento návrh, nemáte právo na pozmeňujúci návrh. Ale tieto návrhy uznesenia NR SR k parlamentnej tlači je možné v rozprave návrhmi doplniť, zmeniť, vrátiť navrhovateľovi na dopracovanie, ako aj uplatniť pripomienky nakoľko NR SR sa buď uznesie, alebo nie na vládou predloženom materiáli ako celku. Čiže návrh uznesenia, o ktorom bude Národná rada hlasovať, je prílohou správy výborov, ktoré sú v úvode, ktoré som v úvode prečítal... (Prerušenie vystúpenia časomerom.)
23. schôdza NR SR - 2.deň - B. popoludní
Dátum: 2021-01-27
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

96. Pán poslanec Kotleba, nikde sa tu netvrdí, že by nedošlo v minulosti k nejakému porušeniu nejakých noriem zo strany Spojených štátov. Ten rozdiel je vo vnútorných procesoch a vnímaní týchto činov, ktoré sa dejú. Keď to Rusko urobí, nikto to nespochybní. Nikto to nespochybní, nikto si ani v živote nedovolil spochybniť Brežneva, Stalina alebo kohokoľvek. Keď sa to stane v Spojených štátoch, tak je o tom veľká diskusia. Má to aj dopad na politické dianie, a to vidíme v každých voľbách v Spojených štátoch a je to presne tak, že každá veľmoc má nejaké nazeranie na svet a zasahuje podľa potreby, keď dôjde k nejakému ohrozeniu, či už nejakých záujmov, alebo či už medzinárodného práva z jej pohľadu alebo z pohľadu toho, aby hájila určité hodnoty. O tom sa tu aj bavíme. Samozrejme, že vaše videnie v tomto bude úplne iné. Pán poslanec Kéry, vy si môžete vykladať Clevelandskú a Pittsburskú dohodu, ako chcete, ako chcete, si ju môžete vykladať. To už toľko historikov bolo a každý historik má iné videnie sveta. Takže o tom sa môžeme baviť, ale boli hlavným predpokladom pre vznik Československa, ktoré dávali hlavne predpoklad tomu, že sme tu ako nezávislá Slovenská republika. Čiže to je holý fakt, s ktorým sa budete musieť vysporiadať. Tak nič iné som netvrdil, čiže a čo sa týka záujmu Spojených štátov v tomto regióne, tak ten záujem je evidentný a ten je jasný. Ja som tu spomenul, to je stabilita tohto regiónu, a to je aj v našom záujme.
23. schôdza NR SR - 2.deň - B. popoludní
Dátum: 2021-01-27
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

42. Ďakujem veľmi pekne. Ja len, keď si to tak akože zhrniem tie, jak to nazvať, či to poznámky, alebo nejaké tak akože pripomienky zo strany ĽSNS alebo dvoch ĽSNS alebo koľko vás bude, teraz neviem, tak ani jedna sa netýkala obrannej stratégie. Ani jedna sa netýkala konkrétnej témy, o ktorej tu rokujeme. Zase to bolo UFO, zase to bolo, ja neviem, očkovanie, pandémia a kadečo. Proste z hora-dola. A, pán Suja, viete, také tie vaše urážky a výpary. V podstate vy sa snažíte skrývať tak trošku takú nervozitu, ale, bohužiaľ, ju takto ukazujete. Ja vidím, že ste sa snažili hľadať na mňa hocičo, nič ste nenašli. U vás vo vašom prípade to asi bude komplikovanejšie, ale tak ja nechcem súdiť, ja som tu v parlamente. Ja sa chcem poďakovať pánovi Baškovi aj pánovi Svrčekovi, samozrejme, aj pánovi Osuskému za, za tie poznámky, ktoré boli naozaj vecné. Bodaj by sme takto naozaj vedeli viesť tie diskusie. Diskusiu v tomto duchu nielen o obrane, ale aj o ďalších veciach, ktoré nás tu čakajú. Veľmi by som si to želal. A čo sa týka tej modernizácie a tak ďalej. My sme mali na výbore u nás diskusiu k tomu takú obšírnejšiu, kde bol aj váš kolega, pán poslanec Saloň, kde sme sa bavili aj o modernizácii, čo sa týka, do budúcnosti, aj ťažké brigády a situáciu ohľadne tankov a podobne. Čiže myslím si, že tam niekde sa vieme zhodnúť v tom vašom návrhu, takže absolútne ju tu vítam. Ďakujem veľmi pekne.
21. schôdza NR SR - 1.deň - B. popoludní
Dátum: 2021-01-12
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

32. Ďakujem veľmi pekne. Ja (zasmiatie sa rečníka), ja žasnem, tam v tom kútiku vy, čo tam sedíte, vy si naozaj myslíte, že ste nejakí že tribúni ľudu, že zastupujete nejaké záujmy a hovoríte hlasom ľudu? Ale ja vás poopravím, vy ste tribúni bludu, a to, čo predviedol teraz pán poslanec Schlosár, to bol jeden blud za druhým. To nie že on čerpal z nejakej konšpiračnej teórie, on tu vytvoril novú. A čo sa to týka tých, tých faktov, prosím vás pekne, veď vy ste popreli úplne všetkých vedcov. Či sú to vedci z Číny, z Ruska, z Ameriky, to je jedno, všetci sa mýlia, len Schlosár vie, ako to má byť. A viac nejak nebudem tu s vami polemizovať s tými, o tých vašich bludoch, veď to je nekonečné. Ale len jedna taká drobnosť (zasmiatie sa rečníka) k tomu zatváraniu, za čo môže ako Matovič. Ja som sa pobavil, lebo ja už v tom vidím to, že vlastne vy ste vôbec obsesívne posadnutý Igorom Matovičom, že on vlastne môže zatvoriť, kde chce, čo chce, takže asi aj tie všetky reštaurácie a podniky, ktoré ste tu spomínal, či to je v Rakúsku, alebo v Indii, alebo kdekoľvek v Argentíne, aj za to môže Matovič, aj tam ich dokázal zavreť, on je taký všemocný. To bude určite nejaké svetové sprisahanie. Takže, bohužiaľ. No a ja len ešte taká otázočka nakoniec, keď tu hovoríte o COVID-e, že to neni choroba a tie percentá, ktoré ste tu hádzal niekde z brucha alebo sa dočítal na nejakom konšpiračnom plátku – a čo potom poviete na tie preplnené nemocnice? To, to sú nejakí čakatelia na operáciu bedrového kĺbu alebo ja neviem, vysvetlite mi, čo sú to za pacientov? Ďakujem. A ešte jedna vec, pán doktor Urban, ja som z lekárskej rodiny, nejak ako netrápi vás to, čo hovoria vaši kolegovia, ste lekár. (Potlesk.)
16. schôdza NR SR - 7.deň - A. dopoludnia
Dátum: 2020-11-04
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

32. Ďakujem veľmi pekne, pán Blaha, za váš stand-up. Úprimne ma veľmi teší, že sa vám páči tak veľmi tá naša nová rezolúcia, že vás tak inšpirovala a že ste si tam napísali zopár nových bodov. Len na vysvetlenie, samozrejme, vy to všetko vidíte čierno-bielo, vy máte vo všetkom jasno. Včera ste Stalina ospevovali, dnes ho haníte. Tak si to trošku ujasnite. No ale čo sa týka toho, že prečo my nepodporujeme ako tých kresťanských bratov, vy ako komunistický predák a ateista toto tu vykrikujete, tak ono, viete, z princípu kresťanskej lásky v podstate máte mať rád všetkých ľudí a nevyberáte si podľa vierovyznania, hej. A už ide o to, že v podstate tu sa bavíme o tom, že obe strany konfliktu sú vinné, obe strany zabíjajú civilov a zabíjajú občanov, takže vy ste nespomenuli napríklad raketové útoky Arménska na, na druhé najväčšie mesto v Azerbajdžane Gandža. A to ja tu nevyzdvihujem to, že Azerbajdžan je niekto, koho si hájim alebo čo. Celá podstata tejto rezolúcie je o tom, že sa, vidíme a vnímame proste utrpenie tých civilistov, a, samozrejme, v tom Náhornom Karabachu. Že prečo neodsudzujeme Azerbajdžan za ten konflikt. No veď, prebohaživého, veď ten konflikt má, už trvá desaťročia. Arménsko malo obsadených 6 azerbajdžanských provincií a vyhnalo odtiaľ 25 % obyvateľstva. To je holý fakt. Že ale my poukazujeme len na to, že obe strany sa teda dopustili krívd, hej. A prečo nespomíname, že bojujú Turci, alebo teda Aziri a sýrski nejakí bojovníci. Tam ide o to, že naschvál nechceme ísť do týchto detailov, pretože situácia je komplikovaná. Zatiaľ čo napríklad Azerbajdžan, za Azerbajdžan bojuje možno Turecko alebo nejakí sýrski povstalci, čo je údajne, tak Arménsko má zmluvu o kolektívnej obrane s Ruskou federáciou, hej, a je možné, že tam bojujú wagnerovci a tak ďalej. Škoda, že už nemám viac času na tie vaše bludy.
16. schôdza NR SR - 2.deň - A. dopoludnia
Dátum: 2020-10-21
Poslanec: Krúpa, Juraj (OĽANO)
Druh vystúpenia: Vystúpenie

93. Ďakujem, vážený pán predsedajúci, dovoľte mi, aby som ako spravodajca výboru predniesol túto správu Výboru Národnej rady pre obranu a bezpečnosť o výsledku prerokovania návrhu na vyslanie príslušníkov ozbrojených síl Slovenskej republiky do operačného veliteľstva vojenskej operácie EUNAVFOR MED IRINI. Predseda Národnej rady svojím rozhodnutím pridelil návrh na vyslanie príslušníkov ozbrojených síl Slovenskej republiky do operačného veliteľstva vojenskej operácie EUNAVFOR MED IRINI na prerokovanie zahraničnému výboru a výboru pre obranu a bezpečnosť. Oba výbory prerokovali návrh v určenej lehote a odporučili Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s vyslaním príslušníkov ozbrojených síl Slovenskej republiky do operačného veliteľstva vojenskej operácie EUNAVFOR MED IRINI. Pán predsedajúci, skončil som, otvorte, prosím, rozpravu.
12. schôdza NR SR - 6.deň - B. popoludní
Dátum: 2020-09-24
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

138. Ďakujem. Pán poslanec, ja mám dojem, že ste sa tak trošku stratili v časopriestore aj geograficky. Vy nevystupujete v ruskej Dume a nehájite záujmy pána Putina, ale vy by ste mal hájiť záujmy Slovenska. A keď už sa bavíme o tej zahraničnopolitickej orientácii a tu vyčítate pánovi ministrovi, že sa nejakým spôsobom choval predtým ináč, teraz sa chová ináč (zaznievanie gongu), ja myslím si, že sa chová konzistentne. Jedine, že by som si nevšimol to, že sa zahraničnopolitická orientácia nejakým spôsobom menila alebo zostala rovnaká. To by som sa chcel opýtať. Podľa mňa bola v minulosti alebo teda za vašej vlády ste deklarovali rovnakú zahraničnopolitickú orientáciu, ako sa deklaruje aj dnes. To isté sa týka aj migrácie a podobne. Myslím si, že stanovisko v tejto veci sa nemení. Čo sa týka pána Chovanca, ako to je exemplárny príklad vašej demagógie. Tento čin sa stal v roku 2018 a ja vás upozorním na jedno. Jediný poslanec, ktorý na to upozorňoval a žiadal, aby sa tým začali zaoberať orgány, naše orgány, bol pán poslanec Marosz z OĽANO. Chodil okolo toho, snažil sa a bol ignorovaný. Dva roky trvalo, čo sa, čo sa Ficova a Pellegriniho vláda na to úplne vykašľala. Ignorovala to a vy to teraz vyťahujete, že to je maslo na našej hlave. No a čo sa týka vášho prístupu k medzinárodnej, k medzinárodnému právu, tak ten je jednoznačne, ale úplne jasný, selektívny. Tam je niekde Venezuela, Bielorusko, potom Irak, vy si to všetko mýlite. Ja sa len chcem opýtať, ako to je potom s vraždením oponentov ruských, alebo teda ruských opozičných politikov novičokom? Najnovšie už sa vraj teda otravujú, trávia sami, tak ako to je? Vysvetlite mi to, prosím vás. Ďakujem.
12. schôdza NR SR - 6.deň - B. popoludní
Dátum: 2020-09-24
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

114. Ďakujem. Ja ešte k tomu bombardovaniu Bratislavy. Pripomeniem, že napríklad Sovietsky zväz bombardoval aj Nitru a to ste zabudli spomenúť. Ale trošku k inému. Ja už musím povedať, že už mi je to trošku ľúto, sedím tu nejaký ten mesiac a za každým, keď príde na nejakú takúto diskusiu, ktorá má nejakú hodnotovú orientáciu, či už je to v oblasti bezpečnostnej politiky alebo zahraničnej politiky, tak v tom momente namiesto toho, aby sme viedli nejakú racionálnu diskusiu, sa to zvrhne na totálny populizmu a reči o tom, že my sa do ničoho zatiahnuť nedáme a podobné reči, že potom tu počúvame také tie vyjadrenia, ktoré, alebo si ich aj prečítame, ktoré vy dávate na ten americký Facebook, bez ktorého by ste asi neexistovali, že si jednoducho nerobme si z nikoho nepriateľa, ani z Ruska, a nič sa nás netýka, ani Afrika, ale migrácie sa bojíte a podobné záležitosti, čo vlastne len dokazuje takú slabosť a zbabelosť z vašej strany. Pretože je to také typické, kde vlastne vy tu hovoríte, že toto sú zlé veci, a toto sú horšie veci. By ste sa najradšej tak schovali svojej mamke pod sukňu alebo, ja neviem, zostali pri peci a kukali von z okna na svet, že ako to tam vyzerá a hovorili si, však nejako bolo a nejako aj bude. A tak stále teda chodíme hľadať migrantov do našich stodôl, hľadáme proste nejakého západného agenta za každým kríkom, alebo za každým slovom demokracia Sorosa. No a keď dôjde naozaj na lámanie chleba, že sa niečo stane, tak potom budete veľmi prekvapení, ale budete ale aspoň môcť povedať, že nám zase ubližujú tí iní, že my za nič nemôžeme. Ďakujem.
9. schôdza NR SR - 3.deň - A. dopoludnia
Dátum: 2020-07-09
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

19. Pán Žiga, reagovať v odbornej rovine je absolútne legitímne a všetko je v rove..., ak je všetko v rovine dialógu, tak je to úplne fajn. Vy ste odborníci, ja nie som odborníčka na ekonomiku, ale to, čo je pre mňa, to, čo bolo pre mňa také, že ma to donútilo stlačiť to tlačítko, je to, že tu začínate vyťahovať vy nejaké skupinky, a už teraz nechápem, prečo pri návrhu zákona podozrievať ministra, poprípade celú koalíciu z nejakého skupinkovania, mi príde absolútne scestné, a teda najmä keď to hovoríte vy, majstri sveta v skupinkovaní. Takže prosím vás, ja by som bola rada, keby vo všeobecnosti sme si takéto tieto veci nechávali možno, možno do fajčiarne alebo niekde inde a naozaj tu reagovali na veci iba v odbornej rovine. Ďakujem.
9. schôdza NR SR - 1.deň - B. popoludní
Dátum: 2020-07-07
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

135. Pán poslanec, ja vám chcem povedať, že pre 35 podnikateľov z Trenčína, ktorí mňa oslovili a s ktorými sa snažím už tri týždne riešiť ich veci tak, aby sme zachovali ich malé a stredné podniky, je už teraz neskoro. Takže pekne poprosím, skúsme sa na to pozrieť aj očami práve tých podnikateľov a ponechať to v skrátenom legislatívnom konaní. To je prvá vec. Druhá vec. Aj 100 je málo. Ja si myslím, že aj podnikateľské dvojkilečko by bolo fajn. A za ďalšie antibyrokratický balíček zo strany poslancov SMER-u v predchádzajúcom volebnom období je tak antibyrokratický, že čokoľvek, čo tí podnikatelia potrebujú, to trvá pol roka, takže na toto by som nevsádzala ani by som sa o to neopierala. Takže ja by som poprosila všetkých rozumne zmýšľajúcich, naozaj to ponechajme v skrátenom legislatívnom konaní. Ďakujem.
9. schôdza NR SR - 1.deň - B. popoludní
Dátum: 2020-07-07
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

88. Pán Šeliga, prosím vás, ja neviem ako ostatní, ale ja sa vydieraná necítim, my sme sa dohodli na našom poslaneckom klube, že budeme hlasovať podľa svojho svedomia, tak hlasovať budeme. Takže by som poprosila, nehovorte za všetkých, za nás nehovoríte. Ďakujem. (Potlesk.)